## Zapisnik

Številka: 007-261/2021

Datum: 25. 9. 2023

Zadeva: Zapisnik 3. seje članov Strokovnega sveta DPOR 2022-2026 v letu 2023

Lokacija: Onkološki inštitut Ljubljana, sejna soba – hibridna oblika

**Prisotni:** Sonja Tomšič (DPOR), Janez Žgajnar (DPOR), Vanja Blaznik (MZ), Mojca Gobec (MZ), Dominika Novak Mlakar (NIJZ), Tomaž Smrkolj (UKC LJ), Gorana Gašljević (OIL), Kristijana Hertl (OIL), Martina Vrankar (OIL), Jasna But Hadžić (OIL), Urška Ivanuš (OIL), Vesna Zadnik (OIL), Branko Zakotnik (OIL), Lorna Zadravec Zaletel (OIL), Maja Čemažar (OIL), Katarina Torkar (OIL), Amela Duratović Konjević (OIL), Nataša Puzić Ravnjak (OIL), Janka Čarman (OIL), Aleš Rozman (Klinika Golnik)

**Opravičili prisotnost:** Maja Ravnik (UKC MB), Albina Rezar Planko (SB Celje), Maja Ebert Moltara (OIL), Danica Rotar Pavlič (KDM UL)

**Odsotni:** Bojan Krebs, Maja Jovanovič (SB Celje), Marko Hočevar (OIL), Katarina Plantosar (OIL)

**Dnevni red:**

1. Incidenca raka v letu 2020
2. Regijski obiski DPOR
3. Razno

**Sklep:** Člani Strokovnega sveta so soglasno potrdili dnevni red 3. seje Strokovnega sveta DPOR.

**AD 1.** **Incidenca raka v letu 2020**

* prof. Vesna Zadnik, vodja Registra raka z Onkološkega inštituta Ljubljana predstavi podatke o incidenci raka v letu 2020, ki je bilo prvo covdino leto, ter nekaj primerjav s tujimi državami (Škotska, Anglije, Švedska, ZDA, Kanada).
* Med epidemijo covid-19 so bili presejalni programi za raka začasno zaustavljeni, omejen je bil tudi dostop do primarne ravni zdravstvenega varstva.
* V zadnjih desetih letih se je incidenca raka povečevala za 2 % in takšen trend se je pričakoval tudi v prihodnje, vendar je bil v prvem covidnem letu 2020 zaznan 11 % upad novih primerov raka.
* Do konca 2023 bo še aktiven portal onKOvid, ki se je vzpostavil za sprotno spremljanje novih, v času epidemije postavljenih diagnoz raka preko začasnih podatkov. Spremlja se nove prijave v registru preko aktivne registracije, št. izdanih napotnic, realizacija zdravljenja – že v letu 2020 je bil opažen manjko prijavljenih primerov raka (glede na pričakovano), tudi do 50 % manj diagnoz kot mesece pred epidemijo covid-19. Podoben manjko so zabeležili tudi v drugih državah.
* V letu 2020 bi po projekcijah pričakovali 16.949 primerov raka, dejanska vrednost pa je bila 15.091 (razlika 1.858). Največji manjko se je pokazal v starostni skupini med 50 in 70 let in ne pri 80+, kot bi morda pričakovali, ne glede na spol.
* Podrobneje je bila predstavljena incidenca raka v letu 2020 za nekatere rake:
* nemelanomski kožni rak: največi manjko – 23,0 %, dermatološke storitve so se v času covid-19 povsem zaprle, zato manj diagnosticiranih, hujših posledic pa zaradi zamaknjenega diagnosticiranja ni pričakovati.
* melanom: število diagnosticiranih primerov je zelo blizu pričakovanemu.
* rak prostate: diagnosticiranih je manj kot pričakovano (razlika med pričakovanimi in registriranimi -276), kar je verjetno posledica manjšega pošiljanja na PSA testiranje v času epidemije covid-19.
* rak dojk: ugotovljen je 8 % manko diagnoz, tako med odkritimi raki v programu DORA kot zunaj programa DORA. V letu 2020 se je presejalni program Dora zaustavil za slabe 3 mesece v prvem valu, a so vse odpovedane termine za mamografijo nadomestili v drugi polovici 2020 in prvi polovici 2021.
* pljučni rak: po napovedih začasnih podatkov OnKOvida smo pričakovali, da bo število pljučnega raka večje, predvsem zaradi večjega števila CT-slikanj pljuč v času covid-19, a sedaj ugotavljamo, da je kljub temu manjko 8 %, je pa manko predvsem med razsejanimi raki, medtem ko je takih v omejeni obliki bilo odkritih celo več.
* rak debelega črevesa in danke: incidenca v zadnjih 10 let pada, v letu 2020 ni zaznati odstopanja od predvidenih številk. V času epidemije covid-19 je bil začasno zaustavljen presejalni program Svit, a so zamujeno hitro nadoknadili.
* rak ščitnice: precejšen manjko pri ženskah, manjkajo predvsem primeri v omejenih začetnih stadijih, kar je verjetno posledica manjše UZ-diagnostike med epidemijo.
* Hematološki raki: pri različnih oblikah hematoloških rakov je manko med 9 in 11 %, kar je sicer več od pričakovanega glede na onKOvid.

**Kratka razprava:**

Epidemija covida-19 je vplivala na odkrivanje in diagnosticiranje rakov, zato je ključno, da se to upošteva v prihodnjih zdravstvenih krizah. Onkologija je med epidemijo sicer delovala neprekinjeno, vendar je imela epidemija širši vpliv na različne dele družbe in druge ravni zdravstva, kar se kaže v manjšem številu odkritih rakov. Za obravnavo bolnikov z rakom je tako nujno potrebno delovanje in dostopnost do celotnega zdravstvenega sistema, še posebej primarnega nivoja.

Razmišljanje o manku tudi v luči zaprtja meja in več prebivalcev Slovenije, ki so tudi prebivalci drugih dežel (Balkan), ki morda niso mogli priti na obravnavo v Sloveniji – morda predvsem za raka pljuč(?).

Del manka bomo verjetno zasledili še v prihodnjih letih, kjer nas skrbi predvsem pomik diagnoz v višje stadije, kar bi lahko dolgoročno vplivalo na izide bolezni (slabša prognoza, težje zdravljenje ter posledično slabša kakovost življenja in v nekaterih primerih tudi zgodnejša smrt). Verjetno pa dela manka diagnoz nikoli ne bomo zabeležili, saj so ljudje lahko umrli brez diagnosticiranega raka, saj smo v času epidemije v Sloveniji zabeležili tudi kar nekaj presežnih smrti.

Pri prihodnjih interpretacijah bremena raka bo treba upoštevati tudi spremembe pri pravilih kodiranja osnovnega vzroka smrti, saj so bile mednarodna navodila, da se covid-19 prednostno kodira. V letu 2020 vemo, da je npr. tako upad cca 10 % umrlih v primerjavi s pravili, ki so se uporabljala pred epidemijo.

**AD 2.** **Regijski obiski DPOR**

* Namen obiskov ekipe DPOR je srečanje z različnimi deležniki s področja onkologije v bolnišnicah, kjer obravnavajo bolnike z rakom, in seznanitev z aktivnostmi DPOR ter razprava o stanju in viziji razvoja onkološke dejavnosti v bolnišnici oz. regiji (kadrovske možnosti, pereča področja, kakovost obravnav, vizija mreže izvajalcev…).
* Dne 3. 7. 2023 je bil izveden obisk Splošne bolnišnice Franca Derganca Nova Gorica. Izpostavljen je bil pomen osebnih stikov, kar zelo pozitivno vpliva na sodelovanje in bistveno izboljša medsebojno komunikacijo.
* V novembru-decembru 2023 je predviden obisk Univerzitetnega kliničnega centra Maribor.
* V letu 2024 je predviden regisjki obisk Univerzitetnega kliničnega centra Ljubljana in še ene splošne bolnišnice. Dr. Tomšič povabi predstavnike bolnišnic, da se tudi sami javijo, če bi se želeli dogovoriti za obisk.

**AD 3. Razno**

* Sonja Tomšič predstavi:
* Pobuda Slovenskega združenja za paliativno in hospic oskrbo pri SZD za novo delovno skupino za paliativno oskrbo na MZ –priprava novega akcijskega načrta za izvedbo ciljev državnega programa paliativne oskrbe iz leta 2010.
* Po uspešno zaključenem projektu Oreh potekajo dogovori za sistemsko uvajanje celostne rehabilitacije (OI, MZ, ZZZS, ZPIZ).
* Zdravstveni svet Ministrstva za zdravje je na svoji seji podprl pobudo Pravica do pozabe.
* Kazalniki kakovosti obravnave – rak dojk, rak debelega črevesa in danke v zaključni fazi, klinični registri že zbirajo podatke za 2023.
* Na spletni strani DPOR poteka posodabljanje vsebin; dodane so povezave na gradiva za bolnike Bolnišnice Golnik, Društva onkoloških bolnikov Slovenije, Hospic; vzpostavlja se tudi angleška strani; mesečno izhaja novičnik DPOR.
* Evropska komisija je na podlagi sprejetega programa EU4Health za leto 2023 Ministrstvo za zdravje pozvala, da do 15. 9. 2023 imenuje pristojne inštitucije (»competent authorities«) za sodelovanje v projektih skupnega ukrepanja (Joint Actions). Ministrstvo za zdravje je kot pristojno institucijo za “Joint action to establish an EU network of Comprehensive cancer Infrastructures” in “Joint action to establish new networks of expertise on cancers and cancer conditions” imenovalo Onkološki inštitut Ljubljana. Po imenovanju pristojne institucije bo v letu 2024 sledila vsebinska priprava projekta in podpis pogodbe, v letu 2025 pa se predvideva začetek izvajanja projektnih aktivnosti. Pilotni projekt predvideva vzpostavitev mreže izvajalcev za zdravljenje bolnikov z rakom v Sloveniji, s čimer bi zagotovili enako kakovostno in pravočasno obravnavo za vse bolnike z rakom v skladu s strokovnimi standardi.
* Napoved dogodkov:

1. Okrogla miza ob svetovnem dnevu paliativne oskrbe, ki bo potekala 9. 10. 2023 v Cankarjevem domu
2. Srečanje z nevladnimi organizacijami na temo raziskovanja – nov/dec 2023
3. Naslednja seja DPOR 13. 12. 2023 (v živo)
4. Rok za oddajo letnih poročil je do 15. 1. 2024

Naslednji sestanek članov Strokovnega sveta DPOR bo potekal **v sredo, 13. 12. 2023 (v živo).**

**Zapisala:** Vanja Blaznik, Ministrstvo za zdravje

**Vročiti:** Vabljenim na sestanku